CELEX: C2005/281/16
Language: et
Date: 2005-11-12 00:00:00
Title: Kohtuasi C-337/05: Euroopa Ühenduste Komisjoni 15. septembri 2005. aasta hagi Itaalia Vabariigi vastu

12.11.2005   
            
            
               ET
            
            
               Euroopa Liidu Teataja
            
            
               C 281/9
            
         Euroopa Ühenduste Komisjoni 15. septembri 2005. aasta hagi Itaalia Vabariigi vastu
   (Kohtuasi C-337/05)
   (2005/C 281/16)
   Kohtumenetluse keel: itaalia
   Euroopa Ühenduste Komisjon esitas 15. septembril 2005 Euroopa Ühenduste Kohtule hagi Itaalia Vabariigi vastu. Hageja esindajad on D. Recchia ja X. Lewis.
   Hageja palub Euroopa Kohtul:
   
               —
            
            
               tuvastada, et kuna Itaalia Vabariik ja eelkõige Siseministeerium, Kaitseministeerium, Majandus- ja rahandusministeerium, Metsandus- ja põllunduspoliitika ministeerium, Infrastruktuuri- ja transpordiministeerium ja Ministrite nõukogu juhatuse kodanikukaitse amet võtsid käibele juba pikka aega järgitud ja endiselt järgitava tava sõlmida äriühinguga Agusta otse hankelepingud Agusta ja Agusta Bell'i toodetud helikopterite omandamiseks tuletõrje sõjaväeliste korpuste, karabinjeeride, metsaülemate, piirivalve, finantspolitsei, riigipolitsei ja kodanikukaitse osakonna tarbeks väljaspool igasugust pakkumismenetlust ning eelkõige direktiivis 93/36/EMÜ (1) ning eelnevalt direktiivides 77/62/EMÜ (2), 80/767/EMÜ (3) ja 88/295/EMÜ (4) sätestatud menetlusnorme eirates, siis on Itaalia Vabariik rikkunud nimetatud direktiividest tulenevaid kohustusi.
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Kuna Itaalia Vabariik ja eelkõige Siseministeerium, Kaitseministeerium, Majandus- ja rahandusministeerium, Metsandus- ja põllunduspoliitika ministeerium, Infrastruktuuri- ja transpordiministeerium ja Ministrite nõukogu juhatuse kodanikukaitse amet võtsid käibele juba pikka aega järgitud ja endiselt järgitava tava sõlmida äriühinguga Agusta otse hankelepingud Agusta ja Agusta Bell'i toodetud helikopterite omandamiseks tuletõrje sõjaväeliste korpuste, karabinjeeride, metsaülemate, piirivalve, finantspolitsei, riigipolitsei ja kodanikukaitse osakonna tarbeks väljaspool igasugust pakkumismenetlust ning eelkõige direktiivis 93/36/EMÜ ning eelnevalt direktiivides 77/62/EMÜ, 80/767/EMÜ ja 88/295/EMÜ sätestatud menetlusnorme eirates, siis on Itaalia Vabariik rikkunud nimetatud direktiividest tulenevaid kohustusi.
   Pärast kaebuse kättesaamist jõudis komisjoni informatsioon, mille kohaselt Itaalia valitsus oli nimetatud tava järginud juba pikemat aega.
   Komisjon väidab, et selline tava ei ole kooskõlas eespool nimetatud riiklike tarnelepinguid reguleerivate direktiividega, kuna ükski läbirääkimistega menetluse kasutamiseks vajalikest tingimustest selle kohta eelnevalt teadet avaldamata ei ole täidetud.
   Komisjon leiab lisaks sellele, et Itaalia ei ole tõendanud seda, et käsitletav tava oleks õigustatud direktiivi 93/36/EMÜ artikli 2 alusel, mille kohaselt direktiivi ei kohaldata tarnelepingute suhtes, mis on salajased või nende teostamisel tuleb rakendada erilisi julgeolekumeetmeid vastavalt asjaomases liikmesriigis kehtivatele õigusnormidele või kui see on vajalik selle riigi põhiliste julgeolekuhuvide kaitseks.
   
      (1)  EÜT L 199, 9.8.1993, lk 1.
   
      (2)  EÜT L 13, 15.1.1977, lk 1.
   
      (3)  EÜT L 215,18.8.1980, lk 1.
   
      (4)  EÜT L 127, 20.5.1988, lk 1.